stanford-oval/wikipedia huggingface dataset:
Luettelo supernovajäänteistä

Tämä on luettelo havaituista supernovajäänteistä.
| Nimi | Tähdistö | Etäisyys valovuotta | Nähtävissä Maasta aikaisintaan | Tyyppi | Kuva | Lähde |
| --- | --- | --- | --- | --- | --- | --- |
| Cassiopeia A | Kassiopeia | 11 000 | 1600-luku | IIb |  |  |
| DEM L316 | Kultakala | 160 000 |  | Ia |  |  |
| E0102 | Tukaani | 190 000 |  |  |  |  |
| G1.9+0.3 | Jousimies | 25 000 | n. 1868 | Ia |  |  |
| G266.2–1.2 (RX J0852.0-462) | Purje | 2 400 |  |  |  |  |
| G292.0+01.8 | Kentauri | 20 000 | n. 400 |  |  |  |
| G299.2-2.9 | Kärpänen | 16 000 | n. 2 500 eaa. |  |  |  |
| IC 443 | Kaksoset | 5 000 | n. 30 000 vuotta sitten |  |  |  |
| Kesteven 79 | Kotka | 23 000 | n. 30 000 |  |  |  |
| LMC N49 | Kultakala | 160 000 | n. 3 000 eaa. |  |  |  |
| Puppis A | Peräkeula | 7 000 |  |  |  |  |
| RCW 103 | Kulmaviivoitin | 10 700 |  |  |  |  |
| Sagittarius A East | Jousimies | 26 000 | 100 000 vuotta sitten |  |  |  |
| S Andromedae  (tai SN 1885A) | Andromeda | 2,5 miljoonaa | 20. elokuuta 1885 |  |  |  |
| Simeis 147 | Härkä | 3 000 | n. 40 000 vuotta sitten |  |  |  |
| SN 1006 | Susi | 7 200 |  | Ia |  |  |
| SN 1054, Rapusumu | Härkä | n. 6 000 | 1054 | II |  |  |
| SN 1181 | Kassiopeia | > 26 000 | 1181 |  ? |  |  |
| SN 1572 | Kassiopeia | > 7 500 | marraskuu 1572 | Ia |  |  |
| SN 1604 | Käärmeenkantaja | 20 000 | 8. lokakuuta 1604 | Ia |  |  |
| SN 185 | Harppi / Kentauri | 8 200 | 7. joulukuuta 185 | Ia |  |  |
| SN 1987A | Kultakala | 168 000 | 24. helmikuuta 1987 | II |  |  |
| SNR E0519-69.0 | Kultakala | 150 000 | n. 1400 |  |  |  |
| Vela SNR | Purje | 800 |  |  |  |  |
| W44 (SNR W44) | Kotka | 10 000 | n. 20 000 |  |  |  |
| W49B | Kotka | 26 000 | n. 1000 |  |  |  |
| W50 | Kotka | 18 000 | n. 20 000 eaa. |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Malline {{Supernova}}
Chandra Images by Category: Supernovas & Supernova Remnants Chandra x-ray observatory.  18.10.2018. Viitattu 18.11.2018.
Joseph Kaminski

Joseph Kaminski
Joseph Kaminski (17. marraskuuta 1903 Odessa – 14. lokakuuta 1972 Tel Aviv) oli israelilainen säveltäjä ja viulisti. Hän oli juutalaisen näyttelijä Ester Rachel Kamińskan poika ja varttui Varsovassa. Hänen siskonsa oli näyttelijä Ida Kaminska.
Työskenneltyään viulistina Kaminski opiskeli sävellystä Berliinissä Friedrich Kochin ja Wienissä Hans Gálin johdolla. Palattuaan Varsovaan hän työskenteli orkesterissa ja perusti jousikvartetin, joka voitti vuonna 1934 Marsalkka Józef Piłsudskin kilpailun. Vuonna 1937 Bronisław Huberman kutsui Kaminskin johtamaan toista vuotta toiminnassa ollutta Palestiinan orkesteria, josta myöhemmin tuli Israelin filharmonikot. Kaminski asettui Tel Aviviin ja jatkoi työtään orkesterin kanssa ensiviulistina sekä konserttimestarina, kunnes jäi eläkkeelle vuonna 1969.
Vuonna 1951 Kaminski teki kiertueen Yhdysvalloissa Israelin filharmonikkojen kanssa. Hän omaksui säveltäjänä vaikutteita monista eri lähteistä, kuten gregoriaanisesta laulusta, Richard Straussin teoksista ja kansanmusiikista. Hänen teostensa joukossa ovat balladi harpulle ja kamariorkesterille, Triptych pianolle, konsertto viululle ja orkesterille sekä pieni konsertto (concertino) trumpetille ja orkesterille.
Kahdestoista vuosituhat eaa.

Kahdestoista vuosituhat eaa. oli tuhannen vuoden ajanjakso, joka kesti matemaattisessa mielessä vuoden 12 000 eaa. alusta vuoden 11 001 eaa. loppuun.
Tapahtumia

Mammutit katosivat Euroopasta.
Veiksel-jääkausi päättyi Suomessa ja Baltian jääjärvi syntyi.
Ahrensburgin kulttuuri katosi.
Komsan kulttuuri kukoisti Pohjois-Norjassa.
Natufin kulttuuri syntyi Levantin alueella.
Joseph Kaithathara

Joseph Kaithathara (s. 22. kesäkuuta 1939) on intialainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Gwaliorin hiippakunnan piispaksi 9. helmikuuta 1999. Piispaksi vihkiminen seurasi 1. toukokuuta. Pääkonsekraattorina toimi Frederick D'Souza, jota avustivat Baptist Mudartha ja Francis Kallarakal.
Josef Kořenář

| Josef Kořenář |
| --- | --- |

Henkilötiedot
Syntynyt: 31. tammikuuta 1998 (ikä 26) Pelhřimov, Tšekki
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  84 kg
Seura
Seura (P):  Arizona Coyotes
Sarja:  NHL
Nyk. seura:  Tucson Roadrunners (AHL)
Pelinumero:  32
Pelaajaura
Pääsarjaura:  2018–
Aik. seurat:  HC Benátky nad Jizerou (Tšekki I) HC Dukla Jihlava (ČEL) HC Třinec (ČEL)   San Jose Barracuda (AHL)   San Jose Sharks (NHL)
Josef Kořenář (s. 31. tammikuuta 1998 Pelhřimov, Tšekki) on tšekkiläinen jääkiekkomaalivahti, joka pelaa NHL-seura Arizona Coyotesin organisaatiossa. Hän pelannee lähinnä AHL-joukkue Tucson Roadrunnersissa.
Ura > Seuraura

Kořenář on TJ Humpolecin kasvatti. Hän siirtyi juniorina sittemmin HC Dukla Jihlavaan. Kaudella 2013–2014 Kořenářilla oli eniten nollapelejä (8) Tšekin C-nuorten sarjassa. Lincoln Stars varasi hänet 43. pelaajana USHL:n varaustilaisuudessa 2016. Kořenář siirtyi joukkueeseen kaudeksi 2016–2017 ja torjui 32 runkosarjaottelussa kaksi nollapeliä.
Heinäkuussa 2017 NHL-varaamaton Kořenář teki kolmivuotisen tulokassopimuksen San Jose Sharksin kanssa. Pian tämän jälkeen seura lainasi hänet kaudeksi 2017–2018 kasvattajaseuransa Dukla Jihlavan joukkueeseen, joka nousi edellisenä keväänä Extraligaan. Samassa kuussa Jihlava lainasi Kořenářin kuitenkin edelleen sarjatasoa alemmas 1. česká hokejová ligassa pelaavan HC Benátky nad Jizeroun joukkueeseen, kun hän jäi Jihlavassa aluksi kolmosmaalivahdiksi Lars Voldenille ja Jakub Škarekille. Kořenář pelasi 1. ligassa 22 runkosarjaottelua torjuen 18 voittoa ja yhden nollapelin.
Tammikuussa 2018 Kořenář nousi Jihlavan kokoonpanoon. Hän teki Extraliga-debyyttinsä 19. tammikuuta 2018 HC Sparta Prahaa vastaan. Kořenář vaihdettiin joukkueensa maalille Lars Voldenin tilalle noin ottelun puolivälissä ajassa 28.24, kun Sparta siirtyi ottelussa 0–4-johtoon. Kořenář torjui ottelussa 12 kertaa, eikä päästänyt maaliakaan. Sparta voitti ottelun lopulta kuitenkin lukemin 2–4. Ensimmäisen Extraliga-ottelunsa aloittavana maalivahtina hän pelasi 23. tammikuuta 2018 vieraissa HC Litvínovia vastaan. Kořenář torjui Jihlavan 1–3-voittoon päättyneessä ottelussa 26 kertaa. Ensimmäisen nollapelinsä hän torjui 2. helmikuuta 2018 HC Kometa Brnoa vastaan, kun Kořenář torjui Jihlavan 2–0-voittoon päättyneessä ottelussa 32 kertaa. Loppukaudella hän jakoi varsin tasaisesti torjuntavastuuta sekä Lars Voldenin että Jakub Škarekin kanssa. Kořenář pelasi Jihlavassa kauden aikana kaikkiaan yhdeksän runkosarja, neljä playout- ja yhdeksän karsintasarjan ottelua.
Syksyn 2018 harjoitusleirin päätteeksi San Jose Sharks lähetti Kořenářin AHL-joukkue San Jose Barracudan vahvuuteen. Hän pelasi siellä kokonaan kauden 2018–2019, jolloin Kořenář jakoi joukkueen torjuntavastuun tasaisesti Antoine Bibeaun kanssa. Hän pelasi 34 runkosarjaottelua torjuen neljä nollapeliä sekä neljä playoff-ottelua. Kořenář pelasi kauden aikana myös AHL:n tähdistöottelussa. Huhtikuussa 2019 hänet kutsuttiin kahdesti Sharksin NHL-joukkueen harjoitusvahvuuteen loukkaantumisten varalta, mutta Kořenář ei kuitenkaan pukenut yhteenkään otteluun. Myös kauden 2019–2020 Kořenář pelasi kokonaan farmijoukkue Barracudassa, jossa hän pelasi suurimman osan kauden otteluista. Elokuussa 2020 Sharks lainasi Kořenářin toistaiseksi voimassa olevalla sopimuksella kotimaahansa Extraliga-joukkue HC Třineciin. Hän pelasi siellä 11 ottelua ennen paluutaan Pohjois-Amerikkaan. Tammikuun 2021 harjoitusleirin päätteeksi Sharks lähetti Kořenářin San Jose Barracudan AHL-joukkueeseen.
Heinäkuussa 2021 Korenár teki Sharksin kanssa yksivuotisen jatkosopimuksen.
Myöhemmin samassa kuussa Sharks kauppasi Korenarin Arizona Coyotesiin vaihdossa Adin Hilliin.
Ura > Maajoukkueura

Kořenář pelasi alle 20-vuotiaiden MM-kilpailuissa vuonna 2016. Valmennus valitsi hänet Tšekin turnauksen yhdeksi kolmesta parhaasta pelaajasta. Kořenář valittiin myös Suomea vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2016, jolloin Kořenář toimi Tšekin selkeänä ykkösmaalivahtina ja aloitti jokaisen ottelun. Valmennus valitsi hänet joukkueensa turnauksen yhdeksi kolmesta parhaasta pelaajasta. Kořenář valittiin myös sekä Kanadaa että Slovakiaa vastaan pelatun alkulohkon ottelun päätteeksi Tšekin ottelun parhaaksi pelaajaksi.
Kořenář pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi Tšekin torjuntavastuun Adam Brizgalan kanssa. Kořenář pelasi myös alle 19-vuotiaiden World Junior A Challengessa vuonna 2015, jolloin hän jakoi Tšekin torjuntavastuun Dominik Grohin kanssa. Kořenář edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti hopeaa. Yhteensä Kořenář on pelannut 13 nuorten ja 34 poikien maaottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2016 | U18 | 5 | 1 | 4 | 287 | 18 | 0 | 3.97 | 88,1 |
| 2018 | JMM | 6 | 3 | 1 | 267 | 20 | 0 | 4.49 | 87,9 |
Luettelo avoimista tähtijoukoista

Luettelo avoimista tähtijoukoista:
NGC 146
NGC 457
NGC 581 Messier 103
NGC 654
NGC 663
NGC 752
NGC 689
NGC 684
NGC 884
NGC 1039
NGC 1245
NGC Pleijadit M 45
NGC 1528
NGC 1786
NGC 1912 Messier 38
NGC 1960 Messier 36
NGC 1099 Messier 37
NGC 2168 Messier 35
NGC 2215
NGC 2281
NGC 2287 Messier 41
NGC 2301
NGC 2323 Messier 50
NGC 2360
NGC 2422
NGC 2423
Melotte 71
NGC 2439
NGC 2437 Messier 46
NGC 2447 Messier 93
NGC 2477
NGC 2482
NGC 2516
NGC 2539
NGC 2547
NGC 2548 Messier 48
NGC 2567
NGC 2632 Messier 44
NGC 2682 Messier 67
NGC 3114
NGC 3293
NGC 3532
NGC I 2714
Melotte 105
NGC 3766
NGC 4349
Melotte 111
NGC 4755, Jalokivirasia
NGC 5316
NGC 5617
NGC 5822
NGC 5823
NGC 6067
NGC 6124
H 11
NGC 6192
NGC I 4651
NGC 6405 Messier 6
NGC 5451
NGC 6475 Messier 7
H 18
NGC 6494 Messier 23
NGC 6531 Messier 21
NGC 6603 Messier 24
NGC 6611 Messier 16
IC 4725 Messier 25
IC 4756
NGC 6645
NGC 6694 Messier 26
NGC 6705 Messier 11
NGC 6709
NGC 6866
NGC 6871
NGC 6910
NGC 6913 Messier 29
NGC 6994 Messier 73
NGC 7092 Messier 39
NGC 7209
NGC 7243
NGC 7380
NGC 7654 Messier 52
Jeffrey Tambor

| Jeffrey Tambor |
| --- | --- |
 Tambor kesäkuussa 2015.
Henkilötiedot
Koko nimi:  Jeffrey Michael Tambor
Syntynyt: 8. heinäkuuta 1944 (ikä 80) San Francisco, Kalifornia, Yhdysvallat
Ammatti:  näyttelijä
Puoliso:  Kasia Ostlun (2001–)
Lapset:  5
Näyttelijä
Aktiivisena:  1973–
Aiheesta muualla
IMDb
Elonet
Jeffrey Michael Tambor (s. 8. heinäkuuta 1944 San Francisco, Kalifornia) on yhdysvaltalainen näyttelijä. Hänet tunnetaan parhaiten rooleistaan televisiosarjoissa The Larry Sanders Show, Sukuvika ja Transparent, josta hän on voittanut Golden Globen ja kaksi Emmy-palkintoa.
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2004 | The SpongeBob SquarePants Movie | kuningas Neptunus |
| 2009 | Leisure Suit Larry: Box Office Bust | Larry Laffer |
Aiheesta muualla

Jeffrey Tambor Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jeffrey Tambor
Käännös suomeksi
Joseph Karikkassery

Joseph Karikkassery (s. 13. helmikuuta 1946 Karthedom) oli intialainen roomalaiskatolinen piispa. Hänet vihittiin papiksi Verapolyn arkkihiippakuntaan 19. joulukuuta 1973 ja nimitettiin sen vihkipiispaksi sekä Buxentumin titulaaripiispaksi 25. marraskuuta 2006. Piispaksi vihkiminen seurasi 28. joulukuuta. Pääkonsekraattorina toimi Daniel Acharuparambil, jota avustivat Maria Callist Soosa Pakiam ja Francis Kallarakal.
Karikkassery sai 18. joulukuuta 2010 nimityksen Kottapuramin piispaksi, jonka virkaan hänet asetettiin 13. helmikuuta 2011.
Luettelo Suomen kempeistä

Luettelo Suomen kempeistä sisältää Suomesta tavatut kemppilajit (yläheimo Psylloidea). Suomesta on vuoteen 2012 mennessä tavattu 92 kemppilajia. Näistä vuoden 2010 kansallisessa uhanalaisarvioinnissa uhanalaisuudeltaan vaarantuneeksi (VU) on luokiteltu kuusi. Lisäksi kymmenen lajia on katsottu silmälläpidettäväksi (NT) ja neljä hävinneeksi (RE). Kahden lajin uhanlalaisuutta ei voitu arvioida tietojen puutteellisuuden takia (DD) ja 11 lajia katsottiin arviointiin soveltumattomiksi (NA).
heimo Liviidae

Livia junci
Livia crefeldensis RE
heimo Aphalaridae

Aphalara exilis
Aphalara ulicis
Aphalara calthae
Aphalara polygoni
Aphalara freji
Aphalara borealis
Aphalara avicularis NT
Aphalara crispicola
Aphalara affinis
Aphalara maculipennis
Aphalara longicaudata
Craspedolepta campestrella
Craspedolepta malachitica RE
Craspedolepta latior
Craspedolepta nervosa
Craspedolepta sonchi
Craspedolepta nebulosa
Neocraspedolepta subpunctata
Camarotoscena speciosa
Rhinocola aceris
Strophingia ericae
heimo Psyllidae

Psyllopsis fraxinicola NT
Psyllopsis fraxini NT
Psyllopsis discrepans
Psylla alni
Psylla betulae
Psylla buxi
Psylla betulaenanae
Psylla fusca
Baeopelma foersteri
Chamaepsylla hartigii
Cacopsylla mali
Cacopsylla peregrina
Cacopsylla sorbi
Cacopsylla ulmi
Cacopsylla affinis RE
Cacopsylla melanoneura
Cacopsylla picta
Cacopsylla pruni
Cacopsylla pyricola DD
Cacopsylla pyrisuga
Cacopsylla rhamnicola VU
Cacopsylla abdominalis
Cacopsylla ambigua
Cacopsylla brunneipennis
Cacopsylla corcontum DD
Cacopsylla elegantula NT
Cacopsylla hippophaes
Cacopsylla ledi
Cacopsylla moscovita
Cacopsylla myrtilli
Cacopsylla nigrita
Cacopsylla palmeni
Cacopsylla parvipennis
Cacopsylla propinqua
Cacopsylla pulchra
Cacopsylla pyri
Cacopsylla rhododendri VU
Cacopsylla zaicevi
Cacopsylla zetterstedti NT
heimo Triozidae

Bactericera acutipennis
Bactericera albiventris
Bactericera bohemica
Bactericera calcarata VU
Bactericera curvatinervis
Bactericera femoralis
Bactericera nigricornis RE
Bactericera parastriola
Bactericera reuteri NT
Bactericera salicivora
Bactericera striola
Bactericera substriola
Trioza abdominalis
Trioza agrophila NT
Trioza alacris
Trioza anthrisci
Trioza apicalis
Trioza cerastii
Trioza chenopodii NT
Trioza chrysanthemi NT
Trioza cirsii
Trioza dispar
Trioza flavipennis
Trioza galii VU
Trioza remota VU
Trioza rhamni VU
Trioza rotundata NT
Trioza tatrensis
Trioza urticae
Trioza viridula
Jerry Sultsina

Jerry Sultsina oli suomalainen vuosina 1980–1982 toiminut rockyhtye, joka julkaisi yhden albumin Johanna-levymerkille.
Jäsenet

Cyde Hyttinen – laulu, kitara, slidekitara
Timo Hokkanen – kitara, laulu
Hannu Hokkanen – basso, laulu
Jukka Tervonen – rummut
Jäsenet > Toinen kokoonpano (1981–)

Cyde Hyttinen – laulu, kitara
Ari Ikonen – kitara
Timo Hyttinen – basso
Sampo Kaste – urut
Jukka Tervonen – rummut
Diskografia > Singlet

"Viekas vilppi/Twistaten sotaan (tuottaja Ismo Alanko, Selecta SES 008, 1981)
"Guazapa/Nykyajan nymfomaani"  (Johanna JHNS 320, 1982)
Diskografia > Albumi

Viimeinen mies (Johanna JHN 2062, 1981)
Diskografia > Kokoelmilla

Jerry Sultsina & Karelian Piirakat: "Postikorttipelle" levyllä Nuorisoyhtyeet esittävät (Otto-Elektrorniikka, OELP-001, 1980)
Jerry Sultsina & Karelian Piirakat: "Olut" levyllä Desibeli Vol. 1 (Joensuun popmuusikot ry / Desibel Records, dBLP 1, 1980)
Jerry Sultsina & Karelian Piirakat: "Viekas vilppi" levyllä Vaahtopäät 2 (Selecta, SELP 004 1, 1981)
Aiheesta muualla

Jerry Sultsinan esitystuotanto Suomen äänitearkistossa (1901–1999)
Jussi Pylkkänen

Jussi Pylkkänen (s. 1963 Helsinki) on suomalais-brittiläinen Christie's-huutokauppakamarin johtaja ja tunnettu kansainvälisten arvotaidehuutokauppojen meklari.
Pylkkänen syntyi Helsingissä, mutta muutti perheineen pian Lontooseen, kun hänen isänsä sai paikan siellä toimivassa metallipörssissä. Hän sanoo kiinnostuneensa taiteesta isoisänsä Olavi Veistäjän ansiosta, joka toimi Aamulehden kulttuuriosaston päällikkönä. Pylkkänen opiskeli King's College Schoolissa Wimbledonissa ja englantilaista kirjallisuutta Oxfordin yliopistossa. Hän on toiminut vuodesta 1986 alkaen huutokauppakamari Christie'sillä. Vuoden kestäneen arvotaidekurssin jälkeen hän aloitti Old Masters and Modern Print -osaston asiantuntijana ja eteni sitten impressionistisen osaston johtajaksi. Vuodesta 2005 hän on toiminut yrityksen Euroopan ja Lähi-idän johtajana, mutta samalla jatkaa vuonna 1997 aloittamaansa työtä Christie'sin tärkeimpien Lontoon ja New Yorkin huutokauppojen meklarina.
Pylkkäsen sanotaan olevan kansainvälisen taidekaupan eniten myyvä meklari. Marraskuussa 2013 hän huutokauppasi New Yorkissa yhtenä iltana ennätyksellisten 691 miljoonan Yhdysvaltain dollarin arvosta sodanjälkeistä taidetta, mikä löi aiemman ennätyksen noin 200 miljoonalla. Illan aikana syntyi toinenkin ennätys, kun Francis Baconin triptyykistä Three Studies of Lucian Freud maksettiin enemmän kuin mistään taideteoksesta aiemmin, 142,4 miljoonaa dollaria. Toukokuussa 2022 Andy Warholin maalauksesta Shot Sage Blue Marilyn tuli kallein 1900-luvulla tehty taideteos, kun se myytiin Pylkkäsen meklaroimana noin 185 miljoonalla eurolla.
Aiheesta muualla

Pylkkäsen haastattelu, Helsingin Sanomat 28.6.2017 (tilaajille)
Joseph Kamaru

Mzee Joseph Kamaru (1939 Kangema – 3. lokakuuta 2018 Nairobi) oli kenialainen muusikko.
Kamaru muutti Kenian maaseudulta Nairobiin 1950-luvun lopussa. Hän aloitti useiden soitinten soittamisen tehtyään ensin sekalaisia töitä rahaa säästäkseen. Kamaru aloitti ammattimaisen uransa vuonna 1967 perinteisillä tyyleillä, joista siirtyi 1970-luvulla populaarimusiikkigenre bengaan. Hän yhdisti uniikissa tyylissään bengan korkeat lauluäänet bassokitarariffeihin ja perinteisiin kikujujen melodioihin. Vuodesta 1993 lähtien Kamaru keskittyi gospeliin koettuaan kristillisen herätyksen, mutta hän palasi vielä maallisen musiikin pariin vuodesta 2008. Kamarun noin 3 000 kappaleessa laulukielinä ovat kikuju, swahili ja englanti. Kamarun ystävystyttyä 1980-luvun alussa sarjakuvataiteilija, pilapiirtäjä Paul "Maddo" Kelemban kanssa tämä suunnitteli useimpien Kamarun albumien kannet.
Kamarun musiikille tyypillistä on poliittisten aiheiden ja tabujen käsittely. Laulujen sanoissa esimerkiksi syytettiin Kenian opetusjärjestelmää seksuaalisen ahdistelun sietämisestä, mikä aiheutti kohua ja Jomo Kenyattan väliintulon. Vuonna 1975 hitiksi nousi Kamarun kappale "J. M. Kariuki", jossa vaaditaan vastauksia kysymyksiin poliitikko Josiah Mwangi Kariukin murhasta. Kenyattan kuoltua vuonna 1978 tätä seurasi presidenttinä Daniel arap Moi, joka kutsui Kamarun kanssaan viralliselle vierailulle Japaniin. Uuden presidentin kunniaksi Kamaru tekikin "Safari ya Japan" -laulun ja muita kappaleita, mutta myöhemmin hänen asennoitumisensa presidenttiin kääntyi kriittisemmäksi tämän omaksuttua tukahduttavamman hallitsemistyylin.
Kamaru piti viimeisen julkisen esiintymisensä joulukuussa 2016 Kasaranissa. Hän kuoli 79-vuotiaana saatuaan hengitysvaikeuksia ollessaan hoidettavana M. P. Shah -sairaalassa Nairobissa. Hän oli sairastanut Parkinsonin tautia ja viettänyt usein sairaalajaksoja. Kamaru haudattiin Muthithin kylässä Murang'assa seremoniassa, johon osallistuivat muiden muassa presidentti Uhuru Kenyatta ja varapresidentti William Ruto. Kamarun leski Susan Wangari Kamaru kuoli sydänpysähdykseen helmikuussa 2019 ja tuli haudatuksi miehensä viereen.
Lumikuningatar

Lumikuningatar tarkoittaa seuraavia:
lumikuningatar (Coelogyne cristata), kasvi
Lumikuningatar, H. C. Andersenin satu vuodelta 1845
Lumikuningatar, Päivi Hartzellin ohjaama elokuva vuodelta 1986
Lumikuningatar, Kenneth Greven suomalainen baletti vuodelta 2012
Lumikuningatar, Laura Voutilaisen joulualbumi vuodelta 1997
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lumikuningatar”, voi hakea sivunnimihaulla, laajalla sivunnimihaulla tai tekstihaulla.
Lávrion arkeologinen museo

| Lávrion arkeologinen museo Αρχαιολογικό Μουσείο Λαυρίου |
| --- | --- |
 Lávrion arkeologinen museo.
Tyyppi:  arkeologinen museo
Sijainti:  Lávrio, Lavreotikí, Itä-Attika, Attika, Kreikka
Perustettu:  1999
Koordinaatit:  37°43′1″N, 24°3′14″E
 fiLávrion arkeologinen museo 
   
Lávrion arkeologinen museo (kreik. Αρχαιολογικό Μουσείο Λαυρίου, Archaiologikó Mouseío Lavríou) on arkeologinen museo Lávrion kaupungissa Itä-Attikassa Kreikassa. Se esittelee seudulta löytettyä esihistoriallista ja antiikin aikaista esineistöä.
Museo avautui vuonna 1999. Se toimii 1970-luvulta peräisin olevassa rakennuksessa kaupungin pohjoislaidalla. Se oli aiemmin lähinnä löydösten säilytyspaikka, mutta on uusittu museoksi. Rakennuksessa on kaksi salia sekä säilytys- ja ennallistustiloja.
Kokoelmat

Museon kokoelmiin kuuluu esineistöä esihistorialliselta kaudelta myöhäisantiikkin 500-luvulle jaa. saakka. Sali 1 esittelee erityisesti antiikin Laureionin kaivostoimintaa ja metallintyöstöä, ja esillä on muun muassa lukuisia tähän liittyviä työkaluja sekä piirtokirjoituksia. Sali 2 esittelee seudun muita löytöjä. Niihin lukeutuu muun muassa neoliittisen kauden keramiikkaa, työkaluja ja koruja Kítsoksen luolasta 5000–4000-luvuilta eaa.; vaaseja antiikin Thorikoksen ja Sunionin alueen haudoista 700–300-luvuilta eaa.; sekä löytöjä seudun antiikin aikaisista asutuspaikoista. Klassisen kauden merkittävimpiin esineisiin lukeutuvat Sunionin Poseidonin temppelin friisien osat sekä hauta- ja votiivipatsaat ja reliefit. Myöhäisantiikkia edustaa muun muassa Lávriossa olleen basilikakirkon lattiamosaiikki 300–400-luvulta jaa.
Museota sisältä.
Neoliittista keramiikkaa, n. 5300–4300 eaa.
Neoliittisen kauden löytöjä Kítsoksen luolasta.
Varhaishelladista keramiikkaa, n. 2800–1900 eaa.
Mykeneläinen Ψ-tyypin nk. ”lintujumalatar", n. 1700–1050 eaa.
Myöhäisgeometrisia ja korinttilaisia vaaseja, 700–600-luku eaa.
Sunionin Poseidonin temppelin friisiä, n. 440 eaa.
Metallurgisia työkaluja.
Vaaseja, pääasiassa lekyyttejä, Thorikos, 400–300-luku eaa.
Myöhäisklassista ja hellenististä kuvanveistoa.
Hautareliefi, 300-luku eaa.
Musiikillisia tai numee­risia symboleja marmori­kivessä, 300-luku eaa.–1. vuosisata jaa.
Aiheesta muualla

Kuvia tai muita tiedostoja aiheesta Lávrion arkeologinen museo Wikimedia Commonsissa
Luís Pereira

Luís Pereira (oikealla)
Luís Edmundo Pereira (s. 21. kesäkuuta 1949 Juazeiro, Bahian osavaltio) on brasilialainen entinen jalkapalloilija.
Luís Pereira oli yksi 1970-luvun "Pelén-jälkeisen" Brasilian menestyneimpiä pelaajia luoden uraa kotimaansa lisäksi myös Espanjassa. Taitava puolustaja lukeutuu sekä Palmeirasin että Atlético Madridin seuralegendojen joukkoon. Hänen ensimmäinen ammattilaisseuransa oli brasilialainen São Bento, josta hän siirtyi vuonna 1968 sãopaulolaisen suurseuran Palmeirasin riveihin. Täällä Pereira voitti kaksi São Paolon osavaltiomestaruutta (1972 ja 1974) ja kaksi Brasilian mestaruutta (1972 ja 1973). Vuonna 1975 tähtipelaajan statuksen kotimaassaan saavuttanut Pereira siirtyi Espanjan pääsarjan Atlético Madridiin, jossa hän pelasi kaikkiaan viisi kautta (143 ottelua, 14 maalia). Espanjan kausien huipentumia olivat Espanjan cupin voitto vuonna 1976 ja liigamestaruus vuonna 1977. Pereira palasi takaisin Brasiliaan vuonna 1980, jossa hän oli edelleen huippuseurojen tavoittelema. 1980-luvulla hän pelasi muun muassa Rio de Janeiron ylpeydessä Flamengossa, Corinthiansissa sekä vanhassa tutussa Palmeirasissa. Lopettamisensa jälkeen Pereira on toiminut useamman brasiliaisseuran valmentajana sekä Atléticon kykyjenetsijänä. Madridilaisseura on nimittänyt Pereiran myös B-joukkueensa kunniapresidentiksi.
Pereira pelasi kaikkiaan 36 maaottelua Brasilian paidassa tehden yhden maalin. Hän edusti maataan vuoden 1974 MM-turnauksessa, jossa Brasilia sijoittui neljänneksi.
Pereiran mieluisin pelipaikka oli liberon tontti. Hänet muistetaan taitavana kahdensuunnan pelaajana, joka käynnisti hyökkäyksiä tarkoilla syötöillään, mutta joka onnistui myös pitämään vastustajan kärkipelaajat tiukasti pihdeissään.